Diari Oficial de la Generalitat Valenciana


Sumari del DOGV 5161, del 23-12-2005 (2005/14969)

Informació pública de les iniciatives de programa d'actuació aïllada amb projecte d'expropiació presentades per les mercantils General Constructor, SA, i Organització i Assessorament de Negocis, SL, per a l'edificació de la parcel·la sítia al carrer dels Horts 8, del barri del Carme, inclosa amb caràcter forçós en el registre municipal de solars i edificis a rehabilitar de València.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5161

Data del DOGV
:   23-12-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/14064


Organisme emissor
:   Ajuntament de València

Tipus de document
:   Anunci

Informació pública de les iniciatives de programa d'actuació aïllada amb projecte d'expropiació presentades per les mercantils General Constructor, SA, i Organització i Assessorament de Negocis, SL, per a l'edificació de la parcel·la sítia al carrer dels Horts 8, del barri del Carme, inclosa amb caràcter forçós en el registre municipal de solars i edificis a rehabilitar de València. [2005/X14090]
  
La Junta de Govern Local de l'Ajuntament de València, en la seua sessió ordinària del dia 21 d'octubre de 2005, hi ha disposat el següent:
  
?Vistes les iniciatives de Programa d'Actuació Aïllada amb Projecte d'Expropiació presentades per les mercantils General Constructor, SA, i Organització i Assessorament de Negocis, SL, per a l'edificació del solar siti al carrer dels Horts 8, pertanyent al Barri del Carme, i inclòs amb caràcter forçós en el Registre Municipal de Solars i Edificis a Rehabilitar; vistos els informes favorables al sotmetiment a informació pública del Servici de Gestió del Centre Històric, i amb el dictamen de la Comissió d'Habitatge, Grans Projectes i Urbanisme, de conformitat amb el que disposen els articles 45, 46, 47 i 98 de la Llei 6/1994 Reguladora de l'Activitat Urbanística, els articles 35 i 36 de la Llei 6/1998, de 13 d'abril sobre règim del sòl i valoracions, l'article 135.2 del Reial Decret 1.346/1976 Text Refós de la Llei Sobre Règim del Sòl i Valoracions; l'article 197 del RD 3.288/1978, de 25 d'agost Reglament de Gestió Urbanística; els articles 2.3, 17 i 18 de la Llei d'Expropiació Forçosa de 16 de desembre de 1954 i articles 3.1, 4, 5, 16 i 17 del seu Reglament i l'article 127. 1,d) de la Llei 7 /1985, de 2 d'abril, Reguladora de les Bases del Règim Local, en la seua redacció donada per la Llei 57/2003 de 16 de desembre, de Mesures per a la modernització del Govern Local, s'acorda:
  
Primer. Sotmetre a informació pública pel termini de vint dies hàbils, per mitjà d'anuncis publicats en un diari d'informació general editat a la Comunitat Valenciana i posteriorment o simultània en el Diari Oficial de la Generalitat Valenciana, en el Butlletí Oficial de la Província, i al tauler d'anuncis de l'Ajuntament, les iniciatives de Programa d'Actuació Aïllada amb Projecte d'Expropiació presentades per les mercantils General Constructor, SA (20 d'abril de 2005), i Organització i Assessorament de Negocis, SL (16 de juny de 2005) ?havent-hi ambdós sol·licitat l'inici de l'expedient expropiatori en la seua condició de possibles adjudicataris-beneficiaris de conformitat amb l'article 98 de la LRAU- per a l'edificació del solar siti al carrer dels Horts 8, pertanyent al Barri del Carme, i inclòs amb caràcter forçós en el Registre Municipal de Solars i Edificis a Rehabilitar, incloent la relació de propietaris amb descripció dels béns i drets afectats per l'expropiació, perquè durant tal termini es puguen presentar tant al·legacions com alternatives tècniques que pretenguen competir amb l'exposada al públic d'acord amb l'article 46. 4 i 5 de la LRAU, així com permetre que els interessats puguen formular amb relació a l'expropiació, al·legacions sobre la necessitat l'ocupació o disposició dels seus béns o drets i sobre l'estat físic o jurídic.
  
Segon. Considerar a les dos alternatives tècniques presentades fins al moment per les mercantils General Constructor, SA, i Organització i Assessorament de Negocis, SL, com a alternatives en simultània competència per a l'edificació del solar siti al carrer dels Horts 8, del Barri del Carme, inclòs amb caràcter forçós en el Registre Municipal de Solars i Edificis a Rehabilitar.
  
Tercer. Comunicar als proponents que amb caràcter previ a la publicació dels corresponents edictes es notificarà per part del Servici de Gestió del Centre Històric ?com a servici encarregat de la tramitació de l'expedient- a tots els titulars de béns, drets i interessos indemnitzables així com al Ministeri Fiscal en representació dels titulars desconeguts o en ignorat parador.
  
Quart. Notificar el present acord a les mercantils anteriorment citades, fent saber a General Constructor, SA, que haurà de sol·licitar certificació registral de domini i càrregues relativa a l'immoble del carrer Horts 8 acompanyant a la sol·licitud que realitze en el Registre de la Propietat corresponent certificació administrativa del present acord per a la seua constància en aquest.
  
Quint. Facultar tan àmpliament com pertoque en dret, el regidor delegat d'Urbanisme, Habitatge i Qualitat Urbana per a dictar quantes resolucions i realitzar quantes actuacions, tant d'índole jurídica com material, resulten necessàries per a la plena efectivitat i execució d'este acord?.
  
Durant el termini de 20 dies comptats a partir de l'última de les publicacions en els butlletins oficials es podran presentar en el Servici Municipal de Gestió de Centre Històric (Avinguda d'Aragó 35), tant al·legacions com alternatives tècniques que pretenguen competir amb l'exposada al públic, sense perjuí del dret de pròrroga per vint dies addicionals, si en els deu primers dies d'informació pública, alguna persona, prestant-ne caució per un import de 3.005 euros, es compromet de presentar una alternativa tècnica substancialment diferent de la inicial. En els cinc dies següents al venciment del termini d'informació pública, qualsevol persona podrà presentar en l'Oficina de Contractació de la Corporació (Plaça de l'Ajuntament), proposicions juridicoeconòmiques en plica tancada a qualsevol de les Alternatives Tècniques presentades, celebrant-se l'acte d'obertura de què es presenten al següent dia hàbil. Totes les actuacions podran ser objecte de consulta i al·legació pels interessats durant els deu dies següents a l'acte d'obertura de pliques; així mateix durant tot el procediment podran ser objecte de pública consulta en el Servici de Gestió de Centre Històric, les al·legacions i alternatives tècniques que s'hi presenten.
  
En incloure una de les Alternatives Tècniques un Projecte d'Expropiació, es fa pública la següent relació que s'adjunta comprensiva de les finques i drets afectats i els seus respectius propietaris.
  
Així mateix, el present anunci servirà de notificació als propietaris desconeguts, o propietaris el domicili del qual s'ignora, segons el que disposa l'article 59.4 de la Llei 30/92 de Règim Jurídic de les Administracions Públiques i del Procediment Administratiu Comú, modificada per Llei 4/99.
  
Relació de béns, drets i interessats afectats pel projecte d'expropiació per a l'edificació del solar siti al carrer dels Horts 8, i inclòs en el RMSER.
  
La present relació es formula als efectes de l'article 98 de la LRAU, havent sigut inclòs amb caràcter forçós el solar del carrer Horts 8 en el RMSER Mitjançant Una Resolució d'Alcaldia U-5748, de data 29 de juliol de 2004, declarant l'incompliment del deure urbanístic d'edificar per part del propietari la mercantil Ferroturia, SA, i constant en el Registre de la Propietat número 10 l'esmentada inclusió, per nota al marge de la inscripció 2a, volum 63, llibre 3, foli 140, finca 432. Les entitats General Constructor, SA, i Organització i Assessorament de Negocis, SL, han sol·licitat l'inici de l'expedient expropiatori en la seua condició de possible adjudicatari-beneficiari, articles 35 i 36 de la Llei 6/1998, de 13 d'abril, sobre règim del sòl i valoracions, article 135.2 del Reial Decret 1346/1976 Text Refós de la Llei Sobre Règim del Sòl i Valoracions; i articles 2.3, 17 i 18 de la Llei d'Expropiació Forçosa de 16 de desembre de 1954 i 3.1, 4, 5, 16 i 17 del seu Reglament, concedint-se el termini de 20 dies per a informació pública, podent qualsevol persona presentar per escrit al·legacions sobre la necessitat l'ocupació o disposició dels seus béns o drets i sobre l'estat físic o jurídic. Per a major informació els interessats podran personar-se en les oficines del Servici de Gestió de Centre Històric, Secció Planejament i Gestió, situades en la planta 6a de l'Avinguda d'Aragó, expedient 2005/112.